Document ID: /roh_data/filtered/Bilingualer_Corpus_interleaved-it-rm.jsonl.gz/1794

This is a text translated from Italian to Rumantsch Grischun.
Comunicato del Governo del 1° luglio 2010

Nella sua presa di posizione relativa al rapporto sull'efficacia della NPC, il Governo grigionese richiede che anche in futuro venga mantenuta la proporzione attuale nella dotazione dei fondi di perequazione. Inoltre, in una lettera alla Confederazione il Governo esprime i propri dubbi relativi al previsto risanamento della galleria stradale del San Gottardo e chiede misure per arginare il trasferimento del traffico sull'asse del San Bernardino. Infine, nella sua ultima seduta il Governo ha preso atto della riuscita dell'"Iniziativa PMI", ha inoltrato una domanda per lo svolgimento di un progetto pilota di voto elettronico e ha emanato una revisione totale dell'ordinanza sulle costruzioni scolastiche.

La dotazione dei fondi di perequazione della NPC deve rimanere uniforme

Nella perequazione finanziaria tra Confederazione e Cantoni (NPC), il rapporto della dotazione tra i due fondi di perequazione dovrà rimanere invariato anche nel nuovo periodo contributivo 2012-2015. Questo è quanto richiede il Governo grigionese nella sua presa di posizione relativa al rapporto federale sull'efficacia della NPC 2008-2011.

Per il Cantone dei Grigioni è di importanza fondamentale che venga mantenuto il rapporto di dotazione esistente 50:50 tra la compensazione dell'aggravio socio-demografico e la compensazione dell'aggravio geografico-topografico. Questo rapporto è il risultato di una visione globale e rappresenta un ampio consenso frutto di approfondite discussioni. Secondo il Governo, anche i dati di base del rapporto sull'efficacia parlano a favore di un mantenimento delle proporzioni attuali. Le conseguenze di un trasferimento di contributi sarebbero gravi per il Cantone dei Grigioni.

Nella sua presa di posizione, il Governo ricorda la presa di posizione consolidata e approvata il 25 giugno 2010 dall'assemblea plenaria della Conferenza dei governi cantonali (CdC) relativa al rapporto sull'efficacia. Il Governo sostiene questa presa di posizione.

Nella misura in cui sia possibile una valutazione del breve periodo di soli due anni, secondo il Governo la NPC si è dimostrata valida. È stato possibile raggiungere sia l'obiettivo di rafforzare il federalismo sia quello di eliminare le differenze tra i Cantoni. Stando alle conclusioni tratte dal rapporto federale sull'efficacia, i Cantoni deboli di risorse sono stati rafforzati senza che sia stata notevolmente ridotta la competitività dei Cantoni forti di risorse. Il Governo non vede quindi alcun bisogno di procedere a correzioni del meccanismo della NFC e della dotazione dei fondi di perequazione. Esso sostiene l'atteggiamento di fondo del Consiglio federale, che nel progetto di consultazione si esprime in linea di principio a favore di una costanza del sistema.

Risanamento della galleria stradale del San Gottardo: il Governo esprime dubbi e chiede alla Confederazione misure contro il trasferimento del traffico

Il Cantone dei Grigioni chiede alla Confederazione di adottare tempestivamente misure adeguate per limitare il trasferimento del traffico atteso a seguito del previsto risanamento della galleria stradale del San Gottardo. In una lettera al Consiglio federale, il Governo esprime i propri dubbi riguardo a un'eventuale chiusura temporanea della galleria.

Quale Cantone che senza dubbio sarà interessato dal trasferimento del traffico, il Governo ritiene indispensabile un coinvolgimento diretto nell'informazione di prima mano. Secondo il Governo sarebbe inoltre opportuno istituire un organo di accompagnamento che durante la prossima fase di progettazione venga regolarmente informato e che a sua volta possa fornire suggerimenti.

Secondo il Cantone dei Grigioni è assolutamente necessario prevedere tempestivamente misure concrete per limitare o dosare il trasferimento del traffico. L'asse del San Bernardino tra Thusis e Mesocco presenta notevoli pendenze, molte gallerie, in parte curve strette e poche possibilità di sorpasso. La capacità di questa tratta è limitata e il pericolo potenziale è molto elevato. Il Governo è molto preoccupato per la sicurezza della circolazione, segnatamente in caso di aumento del traffico pesante. Gli incidenti stradali e gli incendi nelle gallerie avvenuti negli ultimi anni mostrano la pericolosità di questa semiautostrada di montagna. Per questa ragione, il Governo tiene a una verifica e una valutazione accurate e soprattutto anche oggettive e realistiche di tutte le alternative di gestione del traffico, incluse le relative ripercussioni.

Riuscita l'"Iniziativa PMI"

L'"iniziativa PMI" (Iniziativa popolare cantonale contro la burocrazia inutile e la regolamentazione) è riuscita con 4'389 firme valide. Questo è quanto ha accertato il Governo grigionese.

L'iniziativa costituzionale depositata l'8 giugno 2010 è redatta sotto forma di progetto elaborato. Essa chiede che il Cantone e i comuni adottino misure per mantenere al livello più basso possibile la densità normativa e l'onere amministrativo per le imprese, in particolare per quelle di piccole e medie dimensioni (PMI).

Nel quadro dei decreti di principio del Governo e nel rispetto dei termini legali, l'iniziativa viene ora trasmessa al Dipartimento dell'economia pubblica e socialità per l'ulteriore elaborazione.

I Grigioni presentano domanda per lo svolgimento di un progetto pilota di voto elettronico

Domenica 28 novembre 2010, il Cantone dei Grigioni intende per la prima volta permettere a una parte dei cittadini svizzeri all'estero di votare per via elettronica in occasione di una votazione. Il Governo grigionese ha presentato al Consiglio federale una domanda per lo svolgimento di una votazione di prova in questa data. Il cosiddetto voto elettronico dovrà essere applicato per la prima volta per il voto degli svizzeri all'estero in sei comuni pilota nel Cantone: Coira, Davos, Disentis/Mustér, Domat/Ems, Flims e Poschiavo.

Insieme ad altri sei Cantoni (Argovia, Friburgo, Soletta, Sciaffusa, San Gallo e Turgovia), i Grigioni si sono uniti in un consorzio per preparare l'introduzione del voto elettronico. I Cantoni hanno stipulato contratti di collaborazione al fine di poter utilizzare il consolidato sistema di voto elettronico del Cantone di Zurigo.

Nuove regolamentazioni per il sovvenzionamento di edifici scolastici

Il Cantone dei Grigioni ridisciplina il sovvenzionamento di edifici scolastici. Il Governo grigionese ha deciso e posto in vigore con effetto al 1° luglio 2010 una revisione totale dell'ordinanza sulla costruzione e l'attrezzatura di edifici e impianti ad uso scolastico e per lo sport nelle scuole (Ordinanza sulle costruzioni scolastiche).

La revisione totale è necessaria, visto che dopo la bocciatura della NPC grigionese in votazione popolare nella primavera 2010 e dopo la scadenza della moratoria sulla costruzione di edifici scolastici all'inizio dell'anno civile in corso sono risultate delle incertezze nell'evasione delle domande di costruzione. La nuova ordinanza sulle costruzioni scolastiche stabilisce le condizioni per la concessione di sussidi cantonali a favore della costruzione di edifici e impianti scolastici. Le competenze vengono disciplinate in modo più chiaro. A titolo di novità, il Governo prenderà la decisione, strategicamente importante, relativa alla comprova della necessità. Contemporaneamente andrà rafforzata la responsabilità propria dell'ente scolastico in questioni edilizie. La percentuale contributiva dovrà come finora dipendere esclusivamente dalla capacità finanziaria del comune. Il sussidio cantonale verrà stabilito sotto forma di forfetaria.

Dai comuni e dalle regioni

Laax:

il progetto supplementare e di completamento relativo al progetto "Allacciamento Alp Uaul" del Comune di Laax viene approvato e sostenuto con un sussidio di al massimo 658'350 franchi.

Sussidi cantonali a favore di diverse istituzioni

Progetto collettivo "Waldbau 2010":

il Governo ha approvato il progetto "Waldbau 2010" con costi complessivi di 14'858'400 franchi. Il progetto mira a eseguire secondo priorità chiaramente definite i lavori necessari e urgenti nei settori della cura del bosco di protezione, della biodiversità e della cura del bosco giovane al di fuori del bosco di protezione. Il progetto "Waldbau 2010" è stato elaborato dall'Ufficio forestale su incarico dei circa 190 proprietari di boschi pubblici e privati del Cantone. Le misure previste interessano una superficie complessiva di 2'757 ettari.

Gestione dei pericoli naturali 2010:

viene approvato il programma di lavoro "Gestione dei pericoli naturali 2010" con spese complessive pari a 1'625'000 franchi. Il programma di lavoro si concentra sul settore del sistema d'informazione dei pericoli, nonché sull'aggiornamento e sull'allestimento di nuove carte dei pericoli in diversi comuni.

Evangelisches Alters- und Pflegeheim, Ilanz:

viene approvato il progetto di risanamento, trasformazione e ampliamento della casa per anziani e di cura evangelica di Ilanz. Fatta salva la garanzia del finanziamento residuo, all'ente responsabile viene garantito un sussidio cantonale di al massimo 13'200'000 di franchi per la creazione di 90 posti letto di cura.

Ems-Chemie AG:

viene versato un sussidio cantonale di al massimo 475'178 franchi per il rinnovo del raccordo ferroviario della Ems-Chemie AG a Ems Werk.

Sportkids GKB:

per l'anno d'allenamento 2010/2011, il progetto GKB-Sportkids viene sostenuto con un sussidio di 160'000 franchi dal Fondo per lo sport.

Organo: Governo

Fonte: it Cancelleria dello Stato dei Grigioni

01.07.2010
Communicaziun da la regenza dal 1. da fanadur 2010

En sia posiziun tar il rapport davart l'efficacitad da la NGF pretenda la regenza grischuna ch'i saja da mantegnair la relaziun vertenta tranter ils sistems da gulivaziun er en l'avegnir. En ina brev a la confederaziun exprima la regenza ultra da quai sias resalvas envers la sanaziun previsa dal tunnel da via tras il Gottard e pretenda mesiras cunter il transferiment smanatschant dal traffic. En sia ultima sesida ha la regenza la finala constatà che la "iniziativa IPM" è reussida, ha inoltrà a la confederaziun ina dumonda per realisar il project da pilot davart la votaziun electronica ed ha relaschà ina revisiun totala da l'ordinaziun davart la construcziun da scolas.

Ils sistems da gulivaziun da la NGF duain avair er vinavant dotaziuns gulivas

En connex cun la gulivaziun da finanzas tranter la confederaziun ed ils chantuns (NGF) duai la relaziun da dotaziun tranter ils dus sistems da gulivaziun restar guliva er en la nova perioda da contribuziun 2012-2015. Quai pretenda la regenza grischuna en sia resposta da consultaziun tar il rapport federal davart l'efficacitad 2008-2011.

Per il chantun Grischun èsi fitg impurtant da mantegnair la regulaziun da dotaziun existenta tranter la gulivaziun da las grevezzas sociodemograficas e geografic-topograficas da 50 a 50 pertschient. Questa valitaziun è vegnida fatga or d'ina vista generala e represchenta in consens cun ina basa fitg vasta. Er las datas da basa dal rapport davart l'efficacitad pledan – tenor l'avis da la regenza – cleramain a favur d'ina cuntinuaziun da las proporziuns vertentas. Las consequenzas d'in spustament da las contribuziuns fissan gravantas per il chantun Grischun.

En sia resposta da consultaziun renviescha la regenza a la posiziun consolidada da la radunanza plenara da la conferenza da las regenzas chantunalas (CdC) tar il rapport davart l'efficacitad, ch'è vegnida deliberada ils 25 da zercladur 2010. La regenza sustegna questa posiziun.

Uschenavant ch'i po vegnir giuditgà per il curt temp da mo bundant dus onns, è la NGF sa cumprovada tenor l'avis da la regenza. La finamira da rinforzar il federalissem ha pudì vegnir cuntanschida gist tuttina sco la finamira da sminuir las differenzas tranter ils chantuns. Tenor ils resultats dal rapport federal davart l'efficacitad èn ils chantuns cun paucas resursas vegnids rinforzads tras la NGF, senza che quai haja restrenschì en moda decisiva la capacitad d'agir e la cumpetitivitad dals chantuns cun bleras resursas. La regenza na vesa pia nagin basegn d'agir per curreger la mecanica da la NGF e la dotaziun dals sistems da gulivaziun. Ella sustegna la tenuta dal cussegl federal che s'exprima en il project da consultaziun cleramain a favur d'in sistem constant.

Sanaziun dal tunnel da via tras il Gottard: La regenza exprima resalvas e pretenda mesiras cunter il transferiment dal traffic

Il chantun Grischun pretenda da la confederaziun da prender a temp mesiras adattadas per limitar il traffic che vegn spetgà pervia dal transferiment chaschunà tras la sanaziun dal tunnel da via tras il Gottard. En ina brev al cussegl federal exprima la regenza sias resalvas en cas ch'il tunnel vegniss eventualmain serrà ad interim.

Sco in chantun ch'è senza dubi pertutgà essenzialmain dal traffic da transferiment considerescha la regenza ch'i saja indispensabel d'esser integrà en l'infurmaziun d'emprim maun. Plinavant fissi util da fixar in gremi accumpagnant che vegn infurmà regularmain durant la proxima fasa da projectaziun e che po da sia vart far propostas.

Ord vista dal chantun Grischun saja stringentamain necessari da pudair planisar a temp mesiras concretas che servan a limitar respectivamain a dosar il traffic da transferiment. La ruta dal San Bernardin tranter Tusaun e Mesauc ha grondas muntadas, numerus tunnels, per part stortas stretgas e paucas pussaivladads da surpassar. La capacitad da prestaziun da quest traject è limitada ed il potenzial da privel è fitg grond. La regenza fa gronds quitads davart la segirezza dal traffic, particularmain en cas d'in augment dal traffic pesant. Ils accidents da traffic ed ils incendis en il tunnel han mussà ils ultims onns il privel da questa autovia da muntogna. Per quest motiv dat la regenza paisa ad in'analisa e valitaziun accurata e cunzunt er objectiva e realistica da tut ils trajects alternativs e da lur consequenzas.

La "iniziativa IPM" è reussida

La "iniziativa IPM" (iniziativa chantunala dal pievel cunter birocrazia e reglamentaziuns nunnecessarias) è reussida cun 4'389 suttascripziuns valaivlas. Quai ha constatà la regenza grischuna.

L'iniziativa dal pievel, inoltrada ils 8 da zercladur 2010, è vegnida redigida sco iniziativa constituziunala en furma d'in sboz elavurà. Ella pretenda ch'il chantun e che las vischnancas prendian mesiras per limitar tant sco pussaivel il dumber da regulaziuns e la chargia administrativa per interpresas, en spezial per las interpresas pitschnas e mesaunas (IPM).

Resguardond ils termins legals vegn l'iniziativa surdada al departament d'economia publica e fatgs socials per l'ulteriura elavuraziun en il rom dals conclus da princip da la regenza.

Il Grischun fa ina dumonda per realisar in project da pilot davart la votaziun electronica

En il chantun Grischun duai ina part da las Svizras e dals Svizzers a l'exteriur avair per l'emprima giada la pussaivladad d'applitgar la votaziun electronica en ina votaziun, e quai dumengia, ils 28 da november 2010. La regenza grischuna ha fatg ina dumonda al cussegl federal d'approvar la realisaziun d'ina votaziun d'emprova per questa data. La votaziun electronica u l'uschenumnà e-voting duai vegnir applitgà per l'emprima giada per las Svizras e per ils Svizzers a l'exteriur da sis vischnancas da pilot en il chantun. Quai èn las vischnancas da Cuira, da Domat, da Flem, da Mustér, da Puschlav e da Tavau.

Cun sis ulteriurs chantuns (Argovia, Friburg, Soloturn, Schaffusa, Son Gagl e Turgovia) è il Grischun sa reunì ad in consorzi per preparar l'introducziun da la votaziun electronica. En quest connex han ils chantuns concludì contracts da collavuraziun per pudair profitar dal sistem da votaziun electronica dal chantun Turitg ch'è sa cumprovà.

Novas regulaziuns per subvenziunar chasas da scola

Il chantun Grischun regla da nov la subvenziun da chasas da scola. La regenza grischuna ha concludì ina revisiun totala da l'ordinaziun davart la subvenziun da stabiliments da scola e da sport da scola (ordinaziun davart la construcziun da scolas) e mess en vigur quella per il 1. da fanadur 2010.

La revisiun totala è necessaria perquai ch'i dat intschertezzas en connex cun l'elavuraziun da las dumondas da construcziun suenter che la NGF grischuna è vegnida refusada la primavaira 2010 e suenter ch'il moratori da construcziun per scolas è scadì il cumenzament da quest onn chalendar. La nova ordinaziun davart la construcziun da scolas fixescha las premissas per conceder contribuziuns chantunalas a stabiliments da scola e da sport. En quest connex vegnan las cumpetenzas regladas en moda pli clera. Da nov vegn la regenza a prender la decisiun strategica impurtanta davart la cumprova dal basegn. A medem temp duai vegnir rinforzada l'atgna responsabladad da las instituziuns ch'èn responsablas per la scola en connex cun dumondas che pertutgan la construcziun. Sco fin uss duai la tariffa da contribuziun depender exclusivamain da la forza finanziala da la vischnanca. La contribuziun chantunala vegn fixada sco pauschala.

Da vischnancas e da regiuns

Laax:

Il project supplementar e cumplementar "Avertura da l'Alp Uaul" da la vischnanca da Laax vegn approvà e sustegnì cun ina contribuziun da maximalmain 658'350 francs.

Contribuziuns chantunalas a differentas instituziuns

Project collectiv "Selvicultura 2010":

La regenza ha approvà il project collectiv "Selvicultura 2010" cun custs totals da 14'858'400 francs. L'intent dal project è quel d'exequir – tenor prioritads ch'èn definidas cleramain – lavurs necessarias ed urgentas en ils secturs da la tgira dal guaud da protecziun, da la biodiversitad e da la tgira dal guaud giuven ordaifer il guaud da protecziun. Il project collectiv "Selvicultura 2010" è vegnì elavurà da l'uffizi forestal dal Grischun per incumbensa da circa 190 proprietarias e proprietaris da guaud privats e publics dal chantun. Las mesiras previsas concernan ina surfatscha da totalmain 2'757 hectaras.

Manaschament da privels da la natira 2010:

Il program da lavur "Manaschament da privels da la natira 2010" cun expensas totalas dad 1'625'000 francs vegn approvà. Quest program da lavur cuntegna puncts centrals en il sectur dal sistem d'infurmaziun en cas da privels sco er la cuntinuaziun e la nova redacziun da chartas da privel en diversas vischnancas.

Chasa evangelica da persunas attempadas e da tgira a Glion:

Il project da construcziun per sanar, per renovar e per engrondir la chasa evangelica da persunas attempadas e da tgira a Glion vegn approvà. A l'instituziun responsabla vegn garantida – cun resalva da la garanzia da la finanziaziun restanta – ina contribuziun chantunala maximala da 13'200'000 francs per metter a disposiziun 90 letgs da tgira.

Ems-Chemie SA:

Per renovar ils binaris da colliaziun da la Ems-Chemie SA a la staziun da las ovras da Domat vegn garantida ina contribuziun chantunala da maximalmain 475'178 francs.

BCG sportkids:

Il project BCG sportkids vegn sustegnì per l'onn da trenament 2010/2011 cun ina contribuziun da maximalmain 160'000 francs or dal fond da sport.

Gremi: regenza

Funtauna: rg chanzlia chantunala dal Grischun

01.07.2010